钦定古今图书集成/方舆汇编/职方典/第1225卷 > 《岳阳别李十七越宾》王昌龄
## 钦定古今图书集成/方舆汇编/职方典/第1225卷 > 《岳阳别李十七越宾》王昌龄

相逢楚水寒，舟在洞庭驿。具陈江波事，不异沦弃迹。
杉上秋雨声，悲切蒹葭夕。弹琴收馀响，来送千里客。
平明孤帆心，岁晚济代策。时在身未充，潇湘不盈尺。
湖小洲渚连，澹淡烟景碧。鱼鳖自有性，龟龙无能易。
谴黜同所安，风土任所适。闭门观元化，携手遗损益。